แนวโน้มดัชนีเช้านี้แกว่งตัว
นักวิเคราะห์ฯคาดตลาดหุ้นไทยเช้านี้แกว่งตัว ระหว่างเทรดอาจมีแรงขายทำกำไรออกมาได้ ให้กรอบการแกว่งไว้ที่ 1,165-1,175 จุด
16 มี.ค. 2555

นักวิเคราะห์ฯคาดตลาดหุ้นไทยเช้านี้แกว่งตัว ระหว่างเทรดอาจมีแรงขายทำกำไรออกมาได้ ให้กรอบการแกว่งไว้ที่ 1,165-1,175 จุด          นายปริญทร์  กิจจาทรพิทักษ์ ผู้บริหารสายงานวิเคราะห์หลักทรัพย์และกลยุทธ์การลงทุน บล. เคทีบี (ประเทศไทย) กล่าวว่า ตลาดหุ้นไทยเช้านี้คาดว่าจะแกว่งตัว โดยระหว่างเทรดอาจมีแรงขายทำกำไรออกมาได้ แต่เชื่อว่านักลงทุนต่างชาติยังคงซื้อสุทธิอยู่ต่อไป           แต่ทั้งนี้ ปัจจัยจากนอกประเทศในเรื่องของตัวเลขเศรษฐกิจของสหรัฐฯที่มีการฟื้นตัวดีทำให้เป็นปัจจัยหนุนได้ แต่ตัวที่จะมาขวางการขึ้นของตลาดฯน่าจะมาจากราคาน้ำมันดิบในตลาดโลกได้มีอาการอ่อนตัวลงทำให้ไปกดดันกลุ่มพลังงาน ส่วนตลาดหุ้นอื่นในภูมิภาคเอเชียเช้านี้อยู่ในทิศทางแกว่งตัวทั้งในแดนบวกและลบ  พร้อมให้กรอบการแกว่งไว้ที่ 1,165-1,175 จุด